Oliver Perry-Smith

Oliver Perry-Smith (1884–1969) var en amerikansk fjellklatrer og skiløper som flyttet til Dresden i Tyskland for å studere ved byens tekniske universitet. Han ble kjent for å ha vært den første til å bestige flere fjell i distriktet Sächsische Schweiz, blant annet Schrammtorwächter i 1905, Teufelsturm i 1906 og Falkensteins sørsprekk i 1913.

I tillegg til klatringen var Perry-Smith en dyktig skiløper, og ble østerriksk mester i skihopping, kombinert og langrenn (15 kilometer) i 1914. Samme år deltok han i Holmenkollen, som en av flere representanter for det tyske skiforbundet.

Han reiste hjem igjen til USA i september 1914, og vendte aldri tilbake til Tyskland.

 Kilder 
 J. Monroe Thorington: Oliver Perry Smith - Profile of a Mountaineer (i American Alpine Journal 1964, s. 99-120) (lenke)
 Gipfelbuch: Oliver Perry-Smith (besøkt 31. juli 2012)
 Österreichischer Skiverband: ÖSV-Siegertafel (Sprunglauf) (besøkt 31. juli 2012)
 Österreichischer Skiverband: ÖSV-Siegertafel (Nordische Kombination) (besøkt 31. juli 2012)
 Österreichischer Skiverband: ÖSV-Siegertafel (Langlauf) (besøkt 31. juli 2012)

Kategori:Fjellklatrere fra USA
Kategori:Skihoppere fra USA
Kategori:Kombinertløpere fra USA
Kategori:Langrennsløpere fra USA
Kategori:Personer fra Philadelphia